Huis te koop op 'n eiland, in Vaal de Grace Natuur Reservaat omring deur die Vaalrivier. Kalmte en rustigheid is 100% gewaarborg. Ingang na die Vaal de Grace Natuur Reservaat is deur twee veiligheidshekke met sekuriteitsbeamptes.
Die dubbelverdieping huis is lig en ruim en laat 'n mens ook sommer so voel. Dis 'n groot, solied geboude, huis met lae onderhoud en 'n teeldak.
Die huis het 'n ingangsportaal met studeerkamer vir waneer jy kliente tuis moet ontvang asook 'n gaste badkamer naby die studeerkamer.
Die kombuis is van eikehout met 'n groot spenskas. Die kombuis, eet en sitkamer is oopplan. Die eetkamer en sitkamer asook hoofslaapkamer se deure maak almal op die stoep oop. Die hoofslaapkamer het sy eie aantrekkamer asook 'n volledige en-suite met 'n lekker groot stort.